বাদ অযোগ্যরা, একধাক্কায় কমে গেল SSC-র আবেদনকারীর সংখ্যা

ওয়েব ডেস্ক: অযোগ্যদের (Ineligible Candidates) নাম আবেদনের তালিকা থেকে বাদ যাওয়ার পর একধাক্কায় এসএসসি-র শিক্ষক নিয়োগ (SSC Teachers Recruitment) পরীক্ষায় আবেদনকারীর (Applicants) সংখ্যা অনেকটাই কমে গেল। এসএসসি সূত্রে জানা গিয়েছে, যোগ্যদের পাশাপাশি অযোগ্যদের আবেদনের ফলে আবেদনকারীর সংখ্যা দাঁড়িয়েছিল ৫ লক্ষ ৮৫ হাজার।

এর পর এসএসসি অযোগ্যদের আবেদনপত্র বাদ দেওয়ার ফলে সেই সংখ্যা নেমে দাঁড়াল ৫ লক্ষ ৬৫ হাজারে। আবেদনকারীর সংখ্যা প্রায় ২০ হাজার কমে গেল। অর্থাৎ, আসন্ন নবম থেকে দ্বাদশ শ্রেণির শিক্ষক নিয়োগ পরীক্ষায় বসতে চলেছেন ৫ লক্ষ ৬৫ হাজারের মতো পরীক্ষার্থী। এসএসসি সূত্রে এমনটাই জানা গিয়েছে।

আরও পড়ুন: SSC কাণ্ডে অযোগ্য প্রার্থীদের আবেদন খারিজ কলকাতা হাইকোর্টে

সুপ্রিম কোর্টের (Supreme Court) নির্দেশেই স্কুল সার্ভিস কমিশন ১৮০৬ জন অযোগ্যের তালিকা প্রকাশ করেছে। পাশাপাশি মামলা বর্তমানে শীর্ষ আদালতেই বিচারাধীন রয়েছে। ২৮ ও ২৯ অগাস্ট সুপ্রিম কোর্ট দু’টি মামলা বিচারাধীন রয়েছে শীর্ষ আদালতে। এই মামলাতেই সুপ্রিম কোর্ট অযোগ্যদের তালিকা প্রকাশ করতে নির্দেশ দিয়েছিল।

এই পরিস্থিতিতে কলকাতা হাইকোর্ট (Kolkata High Court) স্কুল সার্ভিস কমিশন যে তালিকা প্রকাশ করেছে তাতে হস্তক্ষেপ করা যথাযথ বলে মনে করছে না। স্কুল সার্ভিস কমিশনের নিয়োগ সংক্রান্ত মামলায় ‘দাগি অযোগ্য’ চাকরিপ্রার্থীদের ভর্ৎসনা করল কলকাতা হাইকোর্ট। অযোগ্য প্রার্থীদের আবেদন খারিজ কলকাতা হাই কোর্টে। সুপ্রিম কোর্টের নির্দেশ মেনেই তালিকা প্রকাশ তাই হস্তক্ষেপ নয় জানিয়ে দিলেন বিচারপতি সৌগত ভট্টাচার্য।